Andha awacu iwu kumae, Ka ma tek 


jubiyero i ie lembanyong'a ma juboth ko i 
ngom ngung’, gin maeni bende ma dhaku 
maeni etimo jubiyero ni poi pare. 

Marko 14:9 


Lemandha angwen utiye ma umitu wanyang ikume maber: 

1. Mungu maru in akeca. 

Emito ibed ku kwo ma rondo ku rondo i polo kude. 

Kum Mungu maru ng'om mumbe, uketho emio Wode acel 
kende, kara dhanu ceke ma yio ire kud erwiny, ento ebed ku 
kwo ma rondo ku rondo. Yohana 3:16 

Emito ibed ku kwo maber man ma pire tek kude. 

Jakwo bino ngo, ndhu pi kwalu, man nego, man nyotho: abino 
kara gibed ku kwo, man kara gibed ku kwo ma sagu. Yohana 
10:10 


Kadok kumeno de, dhanu mapol ginwango ngo kwo ma pire 
tek man gingeyo ngo ka gitiye ku kwo ma rondo ku rondo 
pilembe... 

2. Dhanu utiye jadubo ku kura pare. Eni the lembe ma uketho 
epokere ku Mungu. 

Dhanu ceke gitimo dubo. 

Kum dhanu ceke gidubo, man giweko dwong' pa Mungu; 
Jurumi 3:23 

Kum mar pa sente en e thek pa lembe marac ceke... 1 
Timoteo 6:10 

Cul pa dubo utiye tho. 

Pi cul pa dubo ubedo tho... Jurumi 6:23 


Biblia ukoro kit tho ario: 

e Tho mi kum 

Man calu ma juketho ni dhanu ni tho wang acel, ento i ngeye 
pokolembe: Juebrania 9:27 

e Tho mi tipo nyoke apoka poka ma rondo ku rondo ku Mungu 
i nam mac 

Ento ju ma Iworo, man ju ma yio ngo, man ju ma rac, man 
junek, man ju ma timo tarwang, man ju jok, man ju ma woro 
mungu, man ju ma ndra ceke, gibibedo ku thenge migi i nam 
ma wang’ ku mac ku muga: ma en e tho mir arionde. 
Lembanyutha 21:8 


Ka dhanu opokiri ku Mungu pi dubo pare, yore ango mi daru 
peko eni? Pol kare waparu niya yore mi cobo peko eni utiye: 
dini, tic maber, man kura maber. Ento yore acel kende utiye 
kud ibang Mungu. 

3. Yesu Kristu re ma en e yo acel kende mi cidho i polo. 

Eni ubedo lembe pa Mungu. 

Yesu wacu ire kumae, An ayo, ku lemandha, man kwo: 
ng'atu moko mbe ma bino ba wego, ndhu ku bang'a kende. 
Yohana 14:6 


Eculo kum dubo mwa zo. 

Kum Kristu bende utho wang acel pi dubo, ngati ma pwe pi 
ju ma pwe ngo, kara ekel wa ibang Mungu, ma jutho i kum, 
ento judwoko kwo i tipo: 1 Petro 3:18 

I ie wabedo ku gony ni kum rimbe, weko dubo, calku lonyo 
mi bero pare; Juefeso 1:7 

Etiye ku lembangola mi kwo ma rondo ku rondo. 

Ng'atu m'uyio wode bedo ku kwo ma rondo ku rondo: man 
ng'atu m'uyio wode ngo bineno kwo ngo; ento kwinyo pa 
Mungu bedo i kume. Yohana 3:36 

Kum cul pa dubo en e tho; ento giramia pa Mungu en e kwo 
ma rondo ku rondo ni kum Yesu Kristu Rwoth mwa. Jurumi 
6:23 


4. Umitu wabed ku yioyic i Yesu Kristu kara warwe. 

Both mwa utiye pi berocwiny pa Mungu nikadhu kud i yioyic 
i Yesu Kristu. 

Kum wuboth ni kum bero ni kum yioyic; man eni kud i 
bangwu giwu ngo: en e giramia pa Mungu: kud i tic ngo, 
kara ng'atu moko kud utingre. Juefeso 2:8-9 

Kum ngati ceke ma bilwongo nying Rwoth ebiboth. Jurumi 
10:13 


Rwo pa Jadubo 

Rwoth Yesu, afoyo lee dit pi mer peri. Ayio nia atiye jadubo 
man akwayi kisa peri. Wafoyo pi tho peri iwi yen mi can, yik 
peri, man cer peri pi culu dubo para zo. Ageno in calu Rwoth 
man Jalar para. Ayio mic peri mi kwo ma rondo ku rondo 
man amiyo kwo para iri. Konya kara awor cik peri zo man 
abed maber i wangi. Amen. 


Ka igeno Yesu Kristu, lembe ma e utime iri: 

e Kawoni, ibedo ku kwo ma rondo ku rondo ku Mungu. 

Man maeni en e yeny pa ng'atu m'uora, nia ku ba dhanu 
ceke m'uneno wode, m'uyie de, ubed ku kwo ma rondo ku 
rondo: man abicere i ceng’ ma tokcen. Yohana 6:40 

e Dubo peri zo juculo man juweko. 

(kadho, kawoni, anyim) 

Ento ng'atuni, m'ethiero lam acel pi dubo rondo ku rondo, 
ebedo piny yo ku cing Mungu ma yor acwic; Juebrania 10:12 
e Ibedo cwic manyen i wang Mungu. Etiye acaki pa kwo peri 
manyen. 

Ka kumeno tek ng'atu moko ni i Kristu, en e giracwia 
manyen: gin ma con kadhu; nen, piny ceke doko nyen. 2 
Jukorinto 5:17 

e Idoko nyathin pa Mungu. 

Ento dhanu ceke ma gijole, emio igi twero mi doko awiya pa 
Mungu, ni ju ma giyio nyinge: Yohana 1:12 


Tic maber epe yo mi both, ento lanyuth nyo nying mi both 
mwa. 

Kum wan wa tic pare, ma jucwiowa i Kristu Yesu pi tic ma 
ber, ma Mungu daru yiko con kara wawoth i igi. Juefeso 2:10 
Mungu ugoi mugisa ikumi! 


